open-index/open-wikipedia-markdown huggingface dataset:
Simeuluė

**Simeuluė** (indonez. *Simeulue*) – sala Indonezijoje, Indijos vandenyne, 150 km nuo vakarinių Sumatros krantų. Įeina į Ačeho ypatingąjį regioną. Sudaro regenciją. Plotas 1754,1 km². 57 tūkst. gyventojų (2000 m.). Svarbiausias miestas ir regencijos centras – Sinabangas.

Salos kranto linijos ilgis 381,5 km. Centrinėje dalyje yra kalnų, iškylančių į 480 m aukštį. Simeulės salą dengia tropiniai miškai. Auginamos kokosų palmės, kaučiukas. Miškininkystė, buivolų auginimas, žvejyba.

Netoli Simeuluės salos yra 2004 m. žemės drebėjimo, sukėlusio milžinišką cunamį, epicentras. Cunamio metu salos pakrantės buvo užlietos vandeniu iki 2 metrų lygio.
Sinabangas

**Sinabangas** () – miestas Indonezijoje, Ačeho regione, Simeuluės salos rytuose. Regencijos centras. Prieplauka prie Sinabango įlankos. Kaučiuko, kokosų auginimas ir eksportas.

## Šaltiniai
Tapaktuanas

**Tapaktuanas** (indonez. *Tapaktuan*) – miestas Indonezijoje, Sumatros saloje, Ačeho regiono pietryčiuose, vandenyno pakrantėje. Pietų Ačeho regencijos centras.

Verčiamasi žemės ūkiu. Auginami prieskoniai. Per Tapaktuaną eina kelias iš Banda Ačeho į Šiaurės Sumatrą. Miestas smarkiai nukentėjo nuo 2004 m. cunamio.
Alka (religijotyra)

**Alka** (*alkas*, , ) – baltų religijoje šventvietė (alkakalnis, šventoji giraitė) ir aukojimo vieta. Įvedus krikščionybę, alkų vietose buvo pastatyti kryžiai, koplytstulpiai, stogastulpiai.

## Etimologija

Publijus Kornelijus Tacitas rašytiniuose šaltiniuose paminėjo, kalbant apie nahanarvalų gentis I a. latvių *elks*, prūsų, lietuvių kalbose žinoma kaip *alka* yra indoeuropietiško kalbinio paveldo dalis. Indoeuropiečių *al*- ar *alk*-/*elk*- žodžių šaknys žymi religinę reikšmę turinčius žodžius, dauguma jų – sakraliniai terminai (,  „šventykla“, t. p. latv. „stabas“,  „maldykla“, „šventykla“, plg. s.  „saugoti“, „ginti“ nuo piktųjų dvasių ir pan.).

## Reikšmė
Dažniausiai alka būdavo įrengiama atviroje vietoje, pvz., aukštumoje, ant kalno (alkakalnyje), šventoje giraitėje, nedideliame lauke arba pievoje prie upelių kur auga šventasis medis. Kartais alkos randamos prie piliakalnių. Alkos buvo laikomos šventomis vietomis, apgaubtos ypatinga pagarba.

Alkose įrengdavo aukurą, kuriame kūrendavo amžinąją (šventąją) ugnį. Jose aukodavo jaučius, avinus, ožius ir kitus gyvūnus. Alkavietėse randama mirusiųjų kaulų, tai rodo, kad čia buvo laidojama. Nuo neolito laikotarpio aukojant daužydavo molinius indus, tikint, kad dužimo garsas nukreipia blogąsias dvasias. Paprotys daužyti indus per laidotuves, vestuves, krikštynas dalinai išlikęs iki mūsų dienų.

## Vietovardžiai
Lietuvoje yra ~120 vietovardžių, susijusių su alka (33 % pievų pavadinimai, 19 % upių, ežerų, raistų, 17 % kalnelių, 10 % kaimų), keletas žymesnių pavyzdžių: Alka (Molėtų raj.) ir Alka (Šilutės raj.), Alkai (Utenos raj.), Alkakalnis, Alkaragis ir Antalksnė prie Linkmenų (Ignalinos raj.), Alkas (Kretingos raj.), Alkaupis (Šilalės raj.), Alkavietė (Rokiškio raj.), Alkinė (Ukmergės raj.).

## Šaltiniai

## Literatūra
* Yra šalis, kur senos girios ošia (sud. Šarūnas Laužadis). - Utena: Utenos spaustuvė, 2005. - 76 p.: iliustr. - ISBN 9955-626-23-2
Šventvietė

**Šventvietė** – vieta, išsiskirianti savo šventumu. Paprastai tai kokia išskirtinė vieta, kuri gali būti suvokta kaip pasaulio ašis – kalnas, išskirtinis medis, akmuo, šaltinis, kalnų perėja, ola, miškas ir kt. Šių vietų šventumą įtvirtina mitinės istorijos, padavimai, legendos. Tokios vietos paprastai tampa religinių apeigų vietomis, piligrimystės taškais. Šventvietėse dažnai statomos šventyklos.

Baltų šventvietės – alka (alkakalnis), šventoji giraitė ir kt.

## Išnašos
Mauricio Pinilla

**Maurisijas Pinilja** (; g. 1984 m. vasario 4 d.) – buvęs Čilės futbolininkas. Kitados atstovavo šalies nacionalinei rinktinei.

## Karjera
Profesionalo karjerą pradėjo gimtinėje, atstovavo Čilės „Universidad“ klubui, o būdamas 19 metų pasirašė sutartį su Milano „Inter“, tačiau nė karto nepasirodė šio klubo pagrindinėje sudėtyje. Buvo slolinamas Chievo, o vėliau –ispanų Celta Vigo. 

Nuo 2004 m. priklausė Sporting CP, buvo skolinamas ir rungtyniavo Ispanijos, Portugalijos, Škotijos klubuose.

2007 m. trumpam sugrįžo į gimtinę, bet netrukus persikėlė į Škotiją. Pažaidė Brazilijoje, Kipre.

2010 m. birželio 11 d. pasirašė ketverių metų sutartį su Italijos US Città di Palermo klubu. 2012 m. sausio 25 d. iki sezono pabaigos buvo išnuomotas Cagliari Calcio klubui.

2017 m. sugrįžo į gimtinę. Čilėje atstovavo Universidad de Chile ir Coquimbo Unido klubams.

## Laimėjimai
* Copa America: 2015 m. ir 2016 m.

## Rinktinė
* Nuo 2003 m. buvo kviečiamas į Čilės nacionalinę rinktinę. Atstovavo šaliai 2014 m. Pasaulio taurėje ir dviejose „Copa América“ varžybose, o pastarąjį turnyrą laimėjo 2015 ir 2016 m.

## Dalyvavimas čempionatuose

|}

## Išnašos

## Nuorodos
* Weltfussball
*
Marius Žaliūkas

**Marius Žaliūkas** (1983 m. lapkričio 10 d. Kaune – 2020 m. spalio 31 d. ten pat) – Lietuvos futbolininkas. Buvęs Škotijos Heart of Midlothian klubo kapitonas. Žaidė centro gynėjo arba saugo pozicijoje.

## Biografija
Karjerą pradėjo Kauno Inkaro klube. Po dvejų metų perėjo į FBK klubą. Neįsitvirtinęs Kauno klube sezoną praleido Šilutėje ir grįžęs į FBK tapo pagrindinės sudėties žaidėju. 2006 m. rugpjūčio iki 2010 m. lapkričio mėn. buvo skolinamas Hearts klubui. 2009 m. gegužės 9 d. pratęsė sutartį su Hearts klubu iki 2010 m. gruodžio. 2010 m. lapkričio 12 d. pasirašė ilgalaikę trejų metų sutartį su Hearts klubu. 2013 m. vasarą paliko Hearts klubą.

2013 m. spalį M. Žaliūkas pradėjo treniruotis su Leeds „United“, o 2013 m. spalio 26 d. su šiuo klubu pasirašė kontraktą iki sezono pabaigos, o po to pratęsė iki 2014–2015 m. sezono pabaigos. 2014 m. liepos mėn. perėjo į Glazgo Rangers klubą ir pasirašė dviejų metų sutartį. 2016 m. žaidė Vilniaus Žalgiryje.

## Asmeninis gyvenimas
Tėvai: Ramutė Žaliūkienė, Romualdas Žaliūkas. Broliai/seserys: Laura Žaliūkaitė. 2013 m. M. Žaliūkui buvo nustatyta šoninė amiotrofinė sklerozė. 2017 m. jis baigė sportininko karjerą. 2018 m. vedė Norą Sudarytę, 2020 m. kovą susilaukė sūnaus Mariaus. 2020 m. spalio 31 d. mirė Kaune, palaidotas Romainių 1-osiose kapinėse.

## Pasiekimai
* A lygos laimėtojas: 2006, 2016 m.
* LFF taurės laimėtojas: 2005 m.
* Škotijos taurės laimėtojas: 2012 m.

## Įvarčiai rinktinėje

## Šaltiniai

## Nuorodos
* Soccerbae
* Transfermarkt
Džantho

**Džantho** () – miestas Indonezijoje, Sumatroje, Ačeho regiono šiaurės vakaruose. Ačeh Besaro regencijos centras. Miestas išsidėstęs kalnų slėnyje, prie Ačeho upės. Per miestą eina Banda Ačeho-Medano plentas ir geležinkelis.

## Šaltiniai
Calangas

**Calangas** (indonez. *Calang*) – miestas Indonezijoje, Sumatroje, Ačeho regione, Indijos vandenyno pakrantėje. Ačeh Džajos regencijos centras. 2004 m. mieste gyveno ~12 tūkst. gyventojų.

Calangas labai nukentėjo nuo 2004 m. cunamio. Apie 30 % miesto buvo sugriauta.
Palestiniečiai

**Palestiniečiai** – Artimųjų Rytų tauta, kilusi iš Palestinos. Kultūriškai ir lingvistiškai priklauso arabams. Daugiausiai palestiniečių gyvena Palestinos autonomijoje, kurią sudaro Vakarų krantas ir Gazos ruožas.

Arabai pasirodė šiose apylinkėse pirmoje VII a. pusėje, per arabų ekspansiją į Artimuosius Rytus. Nuo to laiko jie sudaro didžiausią šio regiono etninę grupę, nors nuo 1518 m., kai teritorijos buvo užimtos Osmanų imperijos, savarankiškai nevaldė šio regiono. Arabai palestiniečiai Palestiną priskirdavo Sirijai ir nesukūrė jokių vietinių politinių struktūrų. Faktiškai iki Britanijos mandato nebuvo jokios palestiniečių tautybės. Po konflikto su žydų naujakuriais, o konkrečiai po Britanijos mandato 1947 m. pradėjo augti tautinės tendencijos ir noras sukurti nepriklausomą valstybę šiame regione.

Po Izraelio – arabų karo 1948 m. – 1949 m., taip pat po šešių dienų karo 1967 m., daug arabų palestiniečių paliko savo gyvenamas vietas. Pabėgėlių skaičius 1948 m. sudarė apie 800–900 tūkstančių, o 20 metų vėliau virš 350 tūkstančių. Dabar okupuotose teritorijose gyvena 2,3 mln. Palestiniečių (2001 m.), iš kurių dauguma išeiviai iš Izraelio. Už Palestinos autonomijos ribų gyvena dar 2–3 milijonai palestiniečių, daugiausia kaimyninėse arabų valstybėse – daugiausiai Jordanijoje. Daug iš jų gyvena pabėgėlių stovyklose žemiau skurdo ribos. Iš kitos pusės daug palestiniečių įgavo aukštąjį išsilavinimą arabų universitetuose ir iš ten atsiranda svarbiausi išsilaisvinimo kovos iniciatoriai.

Antroje 5 dešimtmečio pusėje atsirado pirma palestinietiška organizacija „Palestinos liaudies išlaisvinimo komitetas“, vadinamas *al-Fatah*. 1964 m. atsirado „Palestinos išlaisvinimo organizacija“, kuri turėjo reprezentuoti visą Palestinos tautą. Greitai priimtas Palestinos liaudies kartėlis, kuris tapo savotiška Palestinos konstitucija, į kurią atsišaukė visos palestiniečių partijos ir judėjimai. Per kitus metus atsirado nauji, radikalesni judėjimai. Kariniai palestiniečių sukilimai (vadinama *[[intifada]]*) prieš Izraelio valdymą kilo 1987 m. (Pirmoji intifada) ir 2000 m. (Antroji intifada). Tarp nepriklausomybės aktyvistų toliau reiškiasi nuosaikesni ir radikalesni kovotojai.
Šv. Agota

**Šventoji Agota** (mirė apie 251 m. Katanijoje, Sicilijoje) – šventoji, krikščionių kankinė.

Žuvo Katanijoje, Sicilijoje imperatoriui Decijui persekiojant krikščionis.

## Istoriniai duomenys ir legendos

Šventosios Agotos vardas minimas Jeronimo martyrologijoje (; V a. vid.). Šventajai Agotai skirtas senovinis himnas, priskiriamas popiežiui Damasui. Yra liudijimų, kad popiežius Simonas šventosios Agotos garbei pastatė bažnyčią Romos priemiestyje, tai minima Grigaliaus Didžiojo laiškuose.

VI a. buvo sudarytas šventosios Agotos gyvenimo aprašymas, kuris neišliko. Šis aprašymas tapo pagrindu trims vėlesniems aprašymams, kurie yra identiški savo siužetu ir skiriasi tik detalėmis.

Pagal šventųjų gyvenimų aprašymus Agota gimė turtingoje šeimoje Sicilijoje. Priėmusi krikščionišką tikėjimą nusprendė gyventi nekaltybėje. Atsisakiusi tekėti už Katanijos miesto prefekto buvo pradėta jo persekioti pagal Decijaus antikrikščioniškuosius įstatymus. Buvo atiduota į viešnamį, vėliau įmesta į kalėjimą, kur jai buvo nupjautos krūtys. Po kankinimų buvo sudeginta ant laužo.

## Liturgija
Katanijos, Sicilijos ir Maltos globėja. Agotos liturginė šventė katalikų ir stačiatikių bažnyčiose yra vasario 5 d.

## Lietuvoje
Šventosios vardu pavadintos Leipalingio šv. Agotos koplyčia, Darsūniškio šv. Agotos vartai-koplytėlė, Vadaktų šv. Agotos bažnyčia.

## Nuorodos
* Šventoji Agota lietuvių liaudies skulptūroje
* St. Agatha
Apaštalų darbai

**Apaštalų darbai** – Naujojo Testamento istorinė knyga.

Joje aprašomi dviejų apaštalų – Petro ir Pauliaus darbai. Knygoje kalbama apie laikus po Jėzaus Kristaus įžengimo į dangų, aprašant apaštalų evangelijos skelbimo darbus ir misijas, pirmųjų krikščionių gyvenimą ir persekiojimus. Knygoje yra apaštalų Petro, Pauliaus, Jokūbo kalbos.

## Parašymo laikas
Paprastai manoma, kad Evangeliją pagal Luką parašė apaštalo Pauliaus draugas nežydas gydytojas Lukas. Pasakojimas apima kiek trumpesnį nei 30 metų laikotarpį, trunkantį maždaug nuo 30 metų Sekminių iki Pauliaus įkalinimo Romoje apie 61–63 m. Apaštalų darbai galėjo būti parašyti bet kada per 20 metų po šių įvykių.

## Šaltiniai

## Nuorodos
* Apaštalų darbai
Joana de Valois

**Joana de Valois** (, 1464 m. vasario 4 d. – 1505 m. vasario 4 d.) – Bery kunigaikštienė, Orleano grafienė (1473 m. –1498 m.), 1498 m. Prancūzijos karalienė. Šventoji.

## Biografija
Buvo antroji Prancūzijos karaliaus Liudviko XI duktė. Jos motina – antroji Liudviko XI sutuoktinė Šarlotė Savojietė (Charlotte de Savoie). 9 metų amžiaus buvo ištekina už savo tėvo pusbrolio – Ludviko, Orleano kunigaikščio, vėliau tapusio Prancūzijos karaliumi Liudviku XII. Joana tapo Prancūzijos karaliene, kai mirė jos brolis Karolis VIII Maloningasis ir jos vyras Liudvikas užėmė sostą. Jų vedybos buvo greitai anuliuotos, kad Liudvikas XII galėtų vesti buvusio karaliaus žmoną Oną Bretanietę (Anne de Bretagne). Šios vedybos buvo reikalingos tam, kad Prancūzija galėtų išlaikyti Bretanės kunigaikštystę savo sudėtyje.

Joana tapo grafiene Bery ir mirė 1505 m. Neturėjo jokių vaikų, nelaikė pagiežos savo vyrui ir iki gyvenimo galo meldėsi už jį (Liudviką XII buvo laikomas vedęs, bet neturėjo vyriškos lyties palikuonių).

1950 m., praėjus 445 metams po mirties ją kanonizavo popiežius Pijus XII.

## Nuorodos
Sinkilas

**Sinkilas** (indonez. *Singkil*) – miestas Indonezijoje, Sumatroje, Ačeho regiono pietryčiuose, pelkėtoje žemumoje, Indijos vandenyno pakrantėje. Ačeh Sinkilo regencijos centras. Uostas Simpangkankano upės žiotyse.
Karang Baru

**Karang Baru** () – miestas Indonezijoje, Sumatroje, Ačeho regiono šiaurės rytuose, šalia sienos su Šiaurės Sumatra. Ačeh Tamiango regencijos centras. Per miestą eina Banda Ačeho-Medano plentas ir geležinkelis.

## Šaltiniai
Kutacanė

**Kutacanė** () – miestas Indonezijoje, Sumatroje, Ačeho regiono rytuose, kalnų slėnyje prie *Lae Alas* upės. Centrinio Ačeho regencijos centras. Šalia miesto yra Leuserio kalno nacionalinis parkas. Per miestą eina Kabandžahės–Banda Ačeho kelias.

## Išnašos
Blang Kedžerenas

**Blang Kedžerenas** () – miestas Indonezijoje, Sumatroje, Ačeho regiono rytuose, kalnuose. Gadžo Lueso regencijos centras. Svarbus transporto mazgas: keliai į Takengoną, Kutacanę, Langsą.

## Šaltiniai
Siglis

**Siglis** (indonez. *Sigli*) – miestas Indonezijoje, Sumatroje, Ačeho regiono šiaurės vakaruose, Malakos sąsiaurio pakrantėje, 112 km į rytus nuo Banda Ačeho. Pidijo regencijos centras. Per miestą eina Banda Ačeho – Medano kelias ir geležinkelis.
Meulabohas

**Meulabohas** () – miestas Indonezijoje, Sumatroje, Ačeho regione, Indijos vandenyno pakrantėje, 245 km į pietryčius nuo Banda Ačeho. Vakarų Ačeho regencijos centras.

Meulabohas labai nukentėjo nuo 2004 m. cunamio, kuris nusinešė bent 10 tūkst. gyvybių mieste. Cunamį sukėlusio žemės drebėjimo epicentras buvo vos už 150 km nuo Meulaboho.

## Šaltiniai
Dzūkų aukštuma

**Dzūkų aukštuma** yra pietų Lietuvoje, į rytus nuo Nemuno, tarp Merkio ir Neries žemupių.

Strėvos ir Verknės upės ją skaido į tris dalis: *Aukštadvario*, su aukščiausia Dzūkijoje vieta – Gedanonių kalva (257,7 m), *Trakų* (iki 229 m aukščio) ir *Alytaus* (iki 201 m ties Žemaitėliais).

Dzūkų aukštuma yra priskiriama „jauniausioms“ aukštumoms, nes baigta formuoti per paskutinį apledėjimą, maždaug prieš 18 000 metų. Galinės morenos buvo sustumtos į įvairių formų bei aukščio kalvas, tarp kurių susidarė gilios rinos, upės, dubakloniniai ežerai.

Dzūkų aukštuma pasižymi dideliu ežeringumu ir labai giliais kai kurių upių (pvz., Strėvos aukštupio) kloniais. Ji ne visur labai kalvota: kai kuriose vietose (pvz., Onuškio – Dusmenų – Pivašiūnų apylinkėse) yra gana didelių suplautinių lygumų.

Aukštuma susiformavo vėlyvojo pleistoceno Žiogelių ir Aukštaičių stadijų ledynų liežuviams sustūmus pakilumas ir išgulėjus dubumas.

## Šaltiniai

## Nuorodos
aukštadvaris.lt
Double Faced Eels

**Double Faced Eels** (latv. ***Divkosīgie Zuši***) – roko grupė iš Latvijos, įkurta 2000 m. Grupė Latvijoje išgarsėjo 2005 m. su daina *Zilais valis* ir tuo pačiu pavadinimu išleistu albumu.

## Istorija
2000 m. balandį grupę įkūrė gitaristai Martinš Gailitis (Marka) ir Toms, taip pat būgnininkas Rihardas Neverovskis. Iš pradžių grupė neturėjo solisto, 2002 m. prie jos prisijungė vokalistė *Cherry*. Po nesutarimų tarp muzikantų ir solistės, ji greit grupę paliko, o Double Faced Eels pagrindiniu vokalistu tapo gitaristas Marka. 2004 m. grupėje liko vieninteliai Marka ir Rihardas, todėl buvo pakviesti gitaristai Eduardas Zagainovas (Chikys) ir Reinis Brigis. 2004 m. pabaigoje Latvijos radijo stočių topuose gana sėkmingai startavo pirmasis Double Faced Eels radiosinglas *To Take Breathe*.

2005 m. pradžioje Double Faced Eels paliko būgnininkas Rihardas, o prie grupės prisijungė Paulas Kesteris. Nuo to laiko grupės sudėtis nepasikeitė. 2005 m. kovą Double Faced Eels antrasis radijo singlas *Prasīt aizmirsto* tapo kol kas vienintele grupės daina nr.1. Šiai dainai buvo nufilmuotas ir pirmasis grupės videoklipas. Tačiau didesnio populiarumo susilaukė kita grupės daina *Zilais valis* dėl įžūlaus dainos teksto. Vasarą grupė pasirodė Brainstorm koncertiniame ture kaip apšildomoji grupė. Rudenį išėjo kitas radijo singlas *16*.

Grupė du kartus buvo nominuota 2005 m. Latvijos Muzikos įrašų metų apdovanojimuose: daina *Zilais valis* pretendavo į geriausios roko dainos titulą, o grupė kandidatavo į metų geriausio debiutanto statusą. 2006 m. sausio 11 d. išėjo Double Faced Eels debiutinis albumas *Zilais valis*. Pirmoje metų pusėje radijo stotyse pasirodė dar du radijo singlai *Pa jokam* ir *Krokodils* (kuriai irgi nufilmuotas videoklipas). 2006 m. rugsėjį Double Faced Eels pasirodė su nauja daina *Dagmāra*, kuriai buvo sukurtos rusiška ir angliška versijo, atitinkamai *Татьяна* (*Tatjana*) ir *Jennifer*.

## Grupės sudėtis
* Martinš Gailitis (*Marka*) – balsas, gitara
* Reinis Brigis – balsas, gitara
* Eduardas Zagainovas (*Chikys*) – bosinė gitara
* Paulas Kesteris – būgnai

## Diskografija
* *Zilais valis* (2006)
* *Kurš gribēja nogalināt Džūliju? Nezinu, bet trāpīja mums* 2007.05.01

## Nuorodos
* Grupės svetainė 
* Grupės fanų svetainė
Platforma Records

**Platforma Records** – viena iš pagrindinių Latvijos muzikos leidėjų kompanijų, kurią 1998 m. įkūrė Rimantas Liepinš. Daugiausia kompanijos leidžiama muzika yra pop, rokas ir šokių muzika. „Platforma Records“ artistų sąraše be latvių yra ir du lietuvių atlikėjai.

## Atlikėjai

## Nuorodos
*
Blangpidijė

**Blangpidijė** () – miestas Indonezijoje, Sumatroje, Ačeho regione, netoli Indijos vandenyno. Pietvakarių Ačeho regencijos centras. Keliai į Tapaktuaną, Meulabohą.

## Šaltiniai
Po Ortezo Élan Béarnais

**Po Ortezo „Élan Bearnais“** – Prancūzijos krepšinio klubas, įkurtas 1931 m. Po mieste.

## Pasiekimai

* 1984 m. R. Koračo taurės laimėtojai
* 2002, 2003, 2007 m. Prancūzijos taurės laimėtojai
* 1986, 1987, 1992, 1996, 1998, 1999, 2001, 2003, 2004 m. Prancūzijos čempionai
* 2003 m. Semaine des As laimėtojai

## Komandos sudėtis [[2006]]–[[2007]] m.

## Garsiausi žaidėjai

*  Marcus Brown
*  Antoine Rigadeau
*  Boris Diaw
*  Mickaël Piétrus 
*  Johan Petro

## Nuorodos

* Oficialus puslapis
Takengonas

**Takengonas** () – miestas Indonezijoje, Sumatroje, Ačeho regione, Pusat Gajo kalnuose (1388 m aukštyje), prie vakarinio Tavaro ežero kranto. Centrinio Ačeho regencijos centras. Keliai į Kutacanę, Bireuną. Miestas ir regionas žinomi čia auginama kava.
Nekilnojamasis turtas

**Nekilnojamasis turtas** – žemė, žemės dalis, įskaitant orą virš jos ir žemę po ja, ir statiniai, esantys ant jos.

Nekilnojamajam turtui taip pat priskiriami objektai, nesantys tiesiogiai ant žemės ir neturintys žemės nuosavybės – pavyzdžiui, butai. Namas, stovintis ant žemės, priklausančios trečiajai šaliai, taip pat laikomas nekilnojamuoju turtu.

Pagal funkcinę paskirtį nekilnojamasis turtas gali būti išskiriamas į dvi stambias kategorijas: gyvenamąjį ir komercinį.

## Apibrėžimas
Nekilnojamasis turtas - žemė ir su ja susiję objektai, kurių buvimo vietos negalima pakeisti, nekeičiant jų naudojimo paskirties arba nemažinant vertės bei ekonominės paskirties, arba turtas, kuris tokiu pripažįstamas įstatymuose. Prie NT taip pat priskiriami lėktuvai, jūriniai ir vidaus plaukiojimo laivai bei kosminiai laivai. Prie nekilnojamų daiktų gali būti priskiriami ir kiti nuosavybės objektai, kurių pagrindinis požymis yra privalomas valstybinis nuosavybės teisių registravimas nepriklausomai nuo to, kokios jos yra.

## Nekilnojamojo turto rinka
Nekilnojamojo turto rinka - tai tam tikras mechanizmų rinkinys, pagal kuriuos yra perduodamos nuosavybės teisės ir su tuo susiję interesai, nustatomos kainos ir skirstomi skirtingi žemės naudojimo variantai.

## Nekilnojamojo turto vystymas
Nekilnojamojo turto vystymas apima kelis pagrindinius etapus – žemės sklypo įsigijimą, žemės sklypo detalųjį planavimą, statybos procesą bei jo oficialų užbaigimą pripažįstant statinį tinkamu naudoti.

## Taip pat skaitykite
* Trumpalaikis turtas

## Išnašos
Buick Rainier

**Buick Rainier** yra vidutinės klasės visureigis, kurį gamina Buick. Rainier buvo pristatytas 2004 metais, kad pakeistų Oldsmobile Bravada. 2008 metais Rainier su Rendezvous pakeitė Buick Esclave visureigis, gaminamas ant GM Lambda platformos.

**Varikliai:**
* 2004-2007 LL8 4,2 l (256 in³) I6
* 2004-2007 5300 5,3 l (323 in³) V8
Buick Terraza

**Buick Terraza** yra minivenas, kurį gamina Buick. Minivenas buvo pristatytas 2005 metais, kad pakeistų Oldsmobile Silhouette. Terraza yra gaminamas ant GM U platformos, kurią dalinasi su Chevrolet Uplander, Pontiac Montana SV6 ir Saturn Relay. Terraza yra prabangiausias iš General Motors minivenų, kurio kaina prasideda nuo $27 790.
Gvianos plokščiakalnis

**Gvianos plokščiakalnis** () – plokščiakalnis Pietų Amerikos šiaurės rytuose, tarp Orinoko žemumos šiaurės vakaruose, Amazonės žemumos pietuose ir Atlanto vandenyno šiaurės rytuose. Išsidriekęs Venesuelos, Brazilijos, Gajanos, Surinamo ir Prancūzijos Gvianos teritorijomis. Aukščiausia vieta  2993,78 m aukščio Neblinos kalnas.

Gvianos plokščiakalnis yra susidaręs and kristalinio Gvianos skydo, su kuriuo užima apie 2,7 mln. km² teritoriją. Tai 1,7 mlrd. metų senumo, prieš kambro periodą susidaręs geologinis darinys. Plokščiakalnis susideda iš skalūnų, gneisų, granito, vietomis yra kvarcinio smėlio sluoksnių. Geležies, mangano rūdų, aukso, boksitų, deimantų telkiniai. Vyrauja denudavusios, pusiau banguotos lygumos (150–400 m aukščio), su pavieniais iškilusiais stalkalniais, vadinamais *[[tepui]]*. Svarbiausi: Autana, Roraima, Aujantepui ir kiti. Gvianos plokščiakalnio pietrytinė dalis žemesnė, joje vyrauja neaukšti (iki 1300 m) kalnagūbriai (Akarajaus kalnai, Tumukumakė).

## Gamta
Klimatas ekvatorinis ir subekvatorinis; drėgnas ir karštas. Už stalkalnių susilaiko drėgnos oro masės, todėl Gvianos plokščiakalnyje iškrenta 1200–1700 mm kritulių per metus, o centre iki 3500 mm. Vakaruose ir rytuose drėgnieji tropiniai miškai, centre – amžinai žaliuojančių ir lapus metančių medžių miškai su savanų ruožais, stalkalniuose – akmeningos pusdykumės.

## Taip pat skaitykite
* Tepui

## Šaltiniai

## Nuorodos
* britannica.com / Guiana Highlands (Gvianos plokščiakalnis) | anglų k.
* encyclopedia.com / Guiana Highlands (Gvianos plokščiakalnis) | anglų k.

## Galerija

Cerros de Mavecure (Guainía, Colombia).JPG|Trys Cerros de Mavicuri kalvos, Kolumbijos rytiniame Gvainijos departamente
Roraima-Tepui Wand.jpg|Roraimos kalnas
H chimantensis2.jpg|*[[Heliamphora chimantensis]]*
Kaieteur Falls Guyana (2) 2007.jpg|Kajeturo krioklys
Brazilijos plokščiakalnis

**Brazilijos plokščiakalnis** () yra Pietų Amerikoje, į pietus nuo Amazonės žemumos.

Plokščiakalnis išsidėstęs daugiausia Brazilijos, nedidelė dalis Paragvajaus, Urugvajaus ir Argentinos teritorijose. Aukščiausia dalis rytuose, palei vandenyno pakrantę. Aukštis iki 2890 m (Bandeiros k.). Plotas ~4 mln. km². Sudaro sudėtingą kalnų sistemą, kartu su kalnagūbriais (Sera do Maro, Mantikeiros ir kt.), išsidriekusia tarp Amazonės ir La Platos žemumų, bei Atlanto vandenyno. Sudarytas daugiausia iš kristalinių uolienų: gneisų, kvarcitų, skalūnų, granito, diorito. Tektoninės plokščiakalnio įdubos užpildytos nuosėdinėmis ir vulkaninėmis uolienomis. Gausūs polimetalų, aukso, geležies, mangano, boksitų telkiniai.

Reljefui būdingos lygumos, šiaurėje 250–300 m aukščio, centre 800–900 m (Borboremos plynaukštė), su iškilusiais kalnų masyvais (Mantikeiros kalnais) ir stalkalniais (Matu Grosu plynaukštė). Yra kuestų, akumuliacinių lygumų, lavos plynaukščių.

Brazilijos plokščiakalnis išsidėstęs subekvatorinėje, tropinėje ir subtropinėje klimato juostoje. Per metus iškrenta kritulių nuo 500 mm šiaurės rytuose iki 1400–2000 mm centre ir rytuose. Plokščiakalniu teka Paranos, Amazonės, Urugvajaus baseinų upėse. Jose gausu krioklių ir slenksčių. Šiaurės vakaruose būdingi amžinai žaliuojantys tropiniai miškai, centre – krūminė savana *campos serrados*, šiaurės rytuose – sukulentiniai retmiškiai *catinga*, rytuose – amžinai žaliuojantys ir vasaržaliai miškai, pietuose – mišrieji miškai ir savanos *campos limpos*.

## Taip pat skaitykite
* Gvianos plokščiakalnis

## Šaltiniai
Wii Play

**Wii Play** – 2006 m. „Nintendo“ sukurtas videožaidimas „Wii“ žaidimų konsolei. Tai vienas iš vadinamosios Wii serijos žaidimų (kiti „Wii Sports“ ir „Wii Music“). Jame yra įtraukti įvairūs mini žaidimai. Kai kurie iš jų jau buvo demonstruoti 2006 m. E3 parodoje, pavyzdžiui, stalo tenisas, tačiau jie nebuvo įtraukti į vieną rinkinį.

Japonijoje, Australijoje, Europoje, Šiaurės Amerikoje žaidimas buvo pardavinėjamas supakuotas kartu su Wii Remote („Nintendo Wii“ valdymo pultelis). „Wii Play“ išplatintas 28,02 mln. vnt. kopijų tiražu. 2011 m. išleistas žaidimo tęsinys „Wii Play: Motion“.

## Išnašos
Buick Rendezvous

**Buick Rendezvous** yra visureigis, kurį gamina Buick. Visureigis buvo pristatytas 2001 metais kaip 2002 metų modelis. Rendezvous gamyba baigėsi 2006 metų gruodį, jį 2008 metais pakeis Buick Enclave visureigis.
Gviana

**Gviana, Guajana** (, ) vietovardis turi keletą reikšmių, žyminčių objektus Pietų Amerikos šiaurės rytuose:
* Gviana (regionas) - geografinis Pietų Amerikos regionas;

**Valstybės**
* Gajana, seniau *Britų Gviana*;
* Surinamas, seniau *Olandų Gviana*;
* Prancūzijos Gviana – Prancūzijos užjūrio valda.

**Kitos vietos**
* Guajana – regionas Venesueloje;
* Siudad Guajana – Venesuelos miestas;
* Gvianos plokščiakalnis;
* Gvianos žemuma;
* Gvianos srovė – šiltoji srovė Atlanto vandenyne.
Latvijos muzikos įrašų metų apdovanojimai

**Latvijos muzikos įrašų metų apdovanojimai** () - kasmetinė geriausių Latvijos muzikantų apdovanojimo ceremonija. Ji pirmąkart įvyko 1995 m., kai buvo įteikti „Metų apdovanojimai 1994“. 1994 ir 1995 m. ceremonijos pavadinimas buvo **Mikrofono Metų Apdovanojimai** (). Bevaik kasmet keitėsi nominacijų formatas, pavyzdžiui, 1996 m. apdovanojimai buvo įteikti 7 kategorijose kiekvienai įrašų kompanijai atskirai.

## Nominacijų kategorijos
Apdovanojimai yra teikiami 17-oje nominacijų kategorijų:
* Geriausia roko daina
* Geriausias roko albumas
* Geriausia pop daina
* Geriausias pop albumas
* Geriausia šokių muzikos, hip hop arba r'n'b daina
* Geriausias šokių muzikos, hip hop arba r'n'b albumas
* Geriausias šlageris arba kantri daina
* Geriausias šlagerių arba kantri muzikos albumas
* Geriausias šių dienų tautinės muzikos albumas
* Geriausias akademinės muzikos albumas
* Geriausias instrumentinės, filmų arba teatro muzikos albumas
* Geriausias muzikos albumas vaikams
* Geriausias muzikinis videoklipas
* Geriausias koncerto videoįrašas
* Geriausias debiutas
* Geriausias radijo hitas
* Gyvenimo indėlis į Latvijos muzikos vystymąsi.

## Nuorodos
* Oficiali Latvijos muzikos įrašų metų apdovanojimų svetainė
Oldsmobile Aurora

**Oldsmobile Aurora** buvo didelės klasės prabangus automobilis, kurį nuo 1995 iki 2003 metų gamino Oldsmobile. Automobilis pirmus kelerius metus nenaudojo Oldsmobile logotipo, net buvo gandų, kad Oldsmobile vardas gali būti pakeistas į „Aurora“.

**Varikliai:**
* 1995-1999 4,0l (244 in³) L47 V8, 250AG 5600rpm, 260ft·lbf sukimo momentas 4400 rpm.
* 2001-2002: 3,5l (214 in³) LX5 V6, 215AG 5600rpm, 230ft·lbf sukimo momentas 4400 rpm.
* 2001-2003: 4,0l (244 in³)L47 V8, 250AG 5600rpm, 260ft·lbf sukimo momentas 4400 rpm.
Transantarktiniai kalnai

**Transantarktiniai kalnai** (, isp. *Montañas Transantárticas*) – kalnagūbrių sistema Antarktidoje. Driekiasi maždaug 4000 km nuo rytinės Vedelio jūros pakrantės iki vakarinio Roso jūros kranto. Plotis 200-600 km. Transantarktinių kalnų sistemą sudaro šie kalnų masyvai: Pensakola, Tilas, Horlikas, Karalienės Modos kalnagūbris, Karalienės Elžbietos kalnagūbris, Karalienės Aleksandros kalnagūbris ir kt. Aukštis 2000-3000 m, o aukščiausia vieta – 4668 m (Jalmar Juhanseno k., Karalienės Modos klng.). Transantarktiniai kalnai laikomi riba tarp Rytų Antarktidos ir Vakarų Antarktidos.

Kalnus suformavo vulkaniniai procesai. Formavimasis prasidėjo kainozojuje prieš maždaug 65 mln. metų. Taip pat kalnuose randamos smiltainio ir dolerito uolienos, susiformavusios prieš 400 mln. metų, silūro periode. Yra akmens anglies telkinių.

Kalnai atrasti 1841 m. Viktorijos Žemėje, Džeimso Roso ekspedicijos.
Esi mano gyvenimas

**Esi mano gyvenimas** () – argentiniečių telekomedija, kurioje vaidina žymūs Argentinos aktoriai Natalija Oreiro ir Facundo Arana.

Susilaukė labai didelio populiarumo Argentinoje (transliuotas 13 kanalu *(Canal 13)*, nuo 2006 m. sausio 16 d. iki 2007 m. sausio 9 d.). Taip pat rodytas ar rodomas Urugvajuje, Paragvajuje, Venesueloje, Ekvadore, Lenkijoje, Rumunijoje, Rusijoje, Izraelyje, Turkijoje, Vengrijoje, Lietuvoje (LNK kanalu).

Filme yra epizodų iš 2006 m. pasaulio futbolo čempionato Vokietijoje. Monita ir Martinas stebi Argentinos ir Serbijos rinktinių dvikovą.

## Aktoriai
: *(vaidmuo-aktorius)*
* *Esperanza Muñoz* arba *La Monita* – Natalija Oreiro
* *Martín Quesada* – Facundo Arana
* *Enrique Ferreti* arba *Quique* – Carlos Belloso
* *Kimberly* – Fabiana García Lago
* *Nilda Yadhur* arba *La Turca* – Mónica Ayos
* *Nieves* – Dalma Milebos
* *Pochi* – Carlos Belloso
* *Hernando Perez Garmendia* – Pablo Cedrón
* *Constanza Insúa* – Carla Peterson
* *Miguel Quesada* – Marcelo Mazzarello
* *Débora Quesada* arba *Debbie* – Griselda Siciliani
* *José Fernandez* – Elías Viñoles
* *Laura Fernandez* – Thelma Fardin
* *Ana Fernandez* arba *Coki* – Ornella Fazio
* *Rosa* – Adela Gleijer
* *Tony* – Nicolas D’Agostino
* *Lalu* – Maserdo Lacosto
* *Victoria Insúa „Vicky“* – Ines Palombo
* *María Azucena* – Brenda Gandini

## Nuorodos
* Filmo skiltis N. Oreiro svetainėje 
* Daugybė epizodų iš filmo
* Lietuviškas serialo tinklalapis
Europa Universalis

**Europa Universalis** (EU) – švedų bendrovės „Paradox“ sukurtas istorinis strategijos žaidimas, išleistas „Strategy First“ 2000 metais. Pagrindinis žaidimo programuotojas Johan Andersson. Žaidimas paremtas „Philippe Thibault“ stalo žaidimu, kuriame žaidėjas valdo vieną iš 7 Europos valstybių (gali žaisti ir už kituose scenarijuose).

Žaidimas trunka nuo 1492 iki 1792 m., siekiama plėsti valstybę diplomatija, karine galia ar kolonizavimu. Žaidime yra apie 1500 teritorijų. Ėjimai daromi realiu laiku keičiant laiko kitimo greitį ar sustabdžius laiką.

Po šio žaidimo sėkmės, „Paradox“ bendrovė išleido kitus žaidimus, paremtus EU varikliu: „Victoria“, „Crusader Kings“ ir „Hearts of Iron“.
„Europa Universalis“ tęsinys – „Europa Universalis II“.

Žaidimai paremti EU varikliu:
* Hearts of Iron – Antrojo pasaulinio karo žaidimas, trunkantis nuo 1936 iki 1948 metų.
* Hearts of Iron II – antroji dalis, „Hearts of Iron“ perdarymas.
* Victoria – trunka nuo 1836 iki 1920 m., apima Viktorijos erą ir Pirmąjį pasaulinį karą.
* Crusader Kings – trunka 1066 iki 1453 m., leidžiama vadovauti feodalinei dinastijai, kryžiaus žygiams. „Crusader Kings“ galima eksportuoti išsaugotą žaidimą į EUII, kurį vėliau į „Victoria“, ir galiausiai į „Hearts of Iron 2“. Tokiu būdu žaidėjai gali žaisti 900 metų trunkanti istorinį žaidimą.

### Europa Universalis II: Asian Chapters
Priedas prie EUII dalies, apėmęs Azijos civilizacijas. Tačiau buvo suderinamumo ši dalis pasižymėjo įvairiais nesklandumais.

### Europa Universalis: Crown of the North
EU pirmos dalies priedas, apėmęs Šimtametį karą.

## Europa Universalis III

Žaidimas išleistas 2007 m. sausio 23 d. Turi naują variklį, dalinai trimatį žemėlapį, galingą įvykių sistemą. Žaidimas tęsiasi 300 metų istorijos laikotarpyje: prasideda 1453 m. gegužės 30 d., kai Osmanų imperija užėmė Bizantijos sostinę Konstantinopolį, ir pasibaigia  Prancūzijos revoliucija 1789 m. liepos 14 d.

## Nuorodos
* Oficiali žaidimo kūrėjos svetainė
Aknysčiai

**Aknysčiai** – kaimas Anykščių rajono savivaldybėje, 4 km į šiaurę nuo Debeikių. Pietinėje kaimo dalyje teka Aknysta.

## Gyventojai

## Šaltiniai

## Nuorodos
*
Anykštis

**Anykštis** reiškia:
* Ežerus:
** Anykštis – ežeras Trakų rajone;
** Anykštis kitaip Rubikių ežeras – ežeras Anykščių rajone.
Sajanai

**Sajanai** – kalnai pietų Sibire. Išskiriamos dvi kalnyno dalys: Vakarų Sajanas ir Rytų Sajanas. Vakarų Sajano ilgis yra apie 600 km, aukščiausias taškas – 3121 m (Kyzyl Taigos kalnas). Rytų Sajano ilgis apie 1000 km, aukščiausias taškas 3491 m (Munku Sardykas). Kalnynas sudarytas iš granito ir metamorfinių uolienų.

## Šaltiniai

* Goro Komatsu, Sergei G. Arzhannikov et al. Quaternary paleolake formation and cataclysmic Flooding along the upper Yenisei River. Климат, лёд, вода, ландшафты.
Eugenijus Palskys

**Eugenijus Palskys** (1940 m. balandžio 6 d. Naujamiestyje, Panevėžio apskritis – 2001 m. birželio 20 d. Vilniuje) – Lietuvos teisininkas kriminalistas, teisėtyrininkas penalistas.

## Biografija
1958 m. baigė Luokės vidurinę mokyklą. 1963 m. baigė VU Teisės fakultetą, diplomuotas teisininkas. Nuo 1963 m. VU Teisės fakulteto Baudžiamojo proceso ir kriminalistikos katedros asistentas, lektorius, 1977–1983 m. vedėjas, nuo 1975 m. docentas. 1971 m. teisės mokslų kandidatas. Nuo 1983 m. dėstė Minsko aukštosios SSRS vidaus reikalų ministerijos mokyklos Vilniaus filiale. 1990–1992 m. Lietuvos policijos akademijos (nuo 1997 m. Lietuvos teisės akademija, nuo 2000 m. Lietuvos teisės universitetas) mokslo prorektorius, 1992–2001 m. katedros vedėjas, 2000–2001 m. universiteto Senato pirmininkas. Nuo 1994 m. profesorius.

Duktė Aistė Palskytė, MRU absolventė, teisininkė.

## Bibliografija
* Teismo fotografija: vadovėlis. – Vilnius, 1969 m.
* Nusikaltimai ir kriminalistika: vadovėlis. – Vilnius: Mintis, 1978 m.
* Kriminalistinis dokumentų tyrimas: monografija. – Vilnius: LTSR Aukštojo ir specialiojo vidurinio mokslo ministerija, 1978. – 181 p.
* LTSR baudžiamasis procesas / Petras Danisevičius, Marcelis Kazlauskas, Eugenijus Palskys. – Vilnius: Mintis, 1978. – 402 p.
* Kriminalistika / Petras Danisevičius, Marcelis Kazlauskas, Eugenijus Palskys. – Vilnius: Mintis, 1985.
* Kriminalistikos istorijos apybraižos (1918–1940): monografinė studija. – Vilnius: Lietuvos policijos akademija, 1995. – 424 p.

## Įvertinimas
* 1995 m. LDK Gedimino ordinas Riterio kryžius 

## Šaltiniai
Julius Friedrich Heinrich Abegg

**Julius Friedrich Heinrich Abegg** (g. 1796 m. kovo 27 d. Erlangene – 1869 m. gegužės 29 d. Vroclavas, dab. Lenkija) – vokiečių kriminalistas, penalistas, baudžiamosios teisės profesorius.

Studijavo Erlangeno, Heidelbergo ir Landshuto universitetuose. 1820 m. žiemą pradėjo dėstytojauti Kionigsbergo universitete, nuo 1821 m. Teisės f. ekstraordinarinis profesorius, nuo 1824 m. ordinarinis profesorius, o 1826 m. pakviestas dėstyti, perėjo į Breslau universitetą.

Nuo 1826 m. palaikė Hegelio filosofiją teisės moksle, išplėtojo teisingumo principą, baudžiamosios teisės teorijas, davė pradžią kai kurios dabartinėms teorijoms.

## Darbai

* *Beiträge zur Strafprocess-Gesetzgebung.* Keip, Goldbach 1996, ISBN 3-8051-0373-5 (Nachdruck der Ausgabe Neustadt an der Orla 1841)
* *Lehrbuch der Strafrechts-Wissenschaft.* Keip, Goldbach 1996, ISBN 3-8051-0322-0 (Nachdruck der Ausgabe Neustadt an der Orla 1836)
* *Lehrbuch des gemeinen Kriminalprozesses.* Keip, Goldbach 1996, ISBN 3-8051-0358-1 (Nachdruck der Ausgabe Neustadt an der Orla 1833)
* *System der Criminal-Rechts-Wissenschaft.* Keip, Goldbach 1996, ISBN 3-8051-0290-9 (Nachdruck der Ausgabe Neustadt an der Orla 1826)
* *Die verschiedenen Strafrechtstheorien in ihrem Verhältnisse zueinander und zu dem positiven Rechte und dessen Geschichte.* Sauer & Auvermann, Frankfurt am Main 1969 (Nachdruck der Ausgabe Neustadt a. d. Orla 1835)
Sukučiai

**Sukučiai** (*Gyrinidae*) – vabalų (*Coleoptera*) šeima, kuriai priklauso smulkūs, vandenyje gyvenantys vabalai. Kūnas ovalus, blizgantis, iki 10 mm ilgio. Akys perskirtos pusiau galvos šoniniais kraštais, todėl atrodo, kad vabalai turi po 4 akis. Priekinės kojos labai ilgos, čiumpamosios, vidurinės ir užpakalinės – plaukiojamosios. 

Suaugėliai ir jų lervos yra plėšrios. Vabalai šiltomis saulėtomis dienomis pulkeliais labai greitai sukasi vandens paviršiuje. Pabaidyti nardo, vilkdami su savimi pilvelio gale sidabrinę oro pūslelę. Lervos prieš virtimą lėliukėmis išropoja augalais ant vandens paviršiaus ir čia gamina kokonus. Žiemoja vabalai.

Pasaulyje yra 13 genčių, apie 700 rūšių. Lietuvoje yra apie 10 rūšių:
* *[[Gyrinus aeratus]]*
* *[[Gyrinus caspius]]*
* *[[Gyrinus distinctus]]*
* *[[Gyrinus marinus]]*
* *[[Gyrinus minutus]]* 
* Geltonkojis sukutis (*Gyrinus natator*)
* *[[Gyrinus paykuli]]*
* *[[Gyrinus substriatus]]*
* *[[Gyrinus urinator]]*
* Ežerinis sukutis (*Orectochilus villosus*)
Prūdvabaliai

**Prūdvabaliai** (*Hydraenidae*) – vabalų (*Coleoptera*) šeima, kuriai priklauso iki 10 mm ilgio, gana siauri vabalai. Antenos 7-9-narės, 3-5 galiniai nareliai sudaro buoželę. Apatiniai žandų čiuopikliai ilgi, dažnai ilgesni už antenas. Užpakalinės kojos irkliškos.

Gyvena vandens telkinių krantuose, po akmenimis, dumble, smėlyje, sąnašose. Daugumos rūšių lervos plėšrios.

Pasaulyje yra apie 400 rūšių. Lietuvoje yra apie 33 rūšys, priklausančios šioms gentims:
* Prūdinukai (*Elophorus*)
* Balinukai (*Ochthebius*)
* Tikrieji prūdvabaliai (*Hydraena*)
ir kt.
Dumblavabaliai

**Dumblavabaliai** (*Spercheidae*) – vabalų (*Coleoptera*) šeima. Vabalai 5-7 mm ilgio, jų kūnas platus, išgaubtas. Antenos šešianarės.

Lervos trumpos, verpstiškos, su didele ir plačia galva. Gyvena stonvinčių vandens telkinių pakraščiuose.

Lietuvoje gyvena viena rūšis – **margasis dumblavabalis** (*Spercheus emarginatus*).

## Nuorodos
* Spercheus emarginatus Schaller (Spercheidae) – атлас жуков России (сканографии О.Э.Берлова)
Pašvaistė

Žodis pašvaistė lietuvių kalboje reiškia kelis panašius dalykus:

* pašvaistė – ugnies ar šiaip šviesų atsispindėjimas danguje (debesyse, rūke ir pan.), pvz., gaisro pašvaistė, miesto pašvaistė;
* šiaurės pašvaistė – ypatingas gamtos reiškinys, kai Saulės vėjo dalelės susiduria su atmosferos dujų molekulėmis;
* pašvaistė – nerimtas žmogus, vėjavaikis (kai kuriose tarmėse).
Krypūnėliai

**Krypūnėliai** (*Histeridae*) – vabalų (*Coleoptera*) šeima, kuriai priklauso blizgantys, plokšti vabalai. Antenos alkūninės su ilgu stiebeliu, kuris įgula į specialią vagutę. Buoželė iš 3 narelių. Antsparniai su priešnugarėle susijungia labai glaudžiai. Antsparniai sutrumpėję, kojos rausiamosios. Esant pavojui, vabalai pritraukia kojas ir guli nejudėdami.

Randami dvėselienoje, išmatose, pūvančiose augalų lieknanose. Taip pat gyvena po medžių žieve. Grobuonys. Naikina kinivarpų ir kitų medieną gadinančių vabzdžių kiaušinius, lervas.

Pasaulyje yra apie 330 genčių, 4000 rūšių. Lietuvoje gyvena apie 65 rūšys.
Taigvabaliai

**Taigvabaliai** (*Sphaeritidae*) – vabalų (*Coleoptera*) šeima. Kūnas išgaubtas, ovalus, apie 4,5-7,0 mm ilgio. Antenos 11-narės, su trinare buožele. Antsparniai su smulkių taškų eilėmis.

Pasaulyje yra tik 4 rūšys. Lietuvoje gyvena reta reliktinė rūšis – paprastasis taigvabalis (*Sphaerites glabratus*).

## Nuorodos
* Atlas of Sphaeritidae beetles of Russia (project by E. Ya Berlov)
Olavabaliai

**Olavabaliai** (*Leptinidae*) – vabalų (*Coleoptera*) šeima, kuriai priklauso smulkūs vabalai. Kūnas 2–2,5 mm ilgio, plokščias, geltonas, apaugęs smulkiais gelsvais plaukeliais.

Parazituoja smulkius graužikus. Gyvena ir vystosi ant jų kūno, minta odos žvyneliais.

Europoje paplitusios dvi rūšys, priklausančios dviem gentims:
* *[[Leptinus testaceus]]*
* *[[Platypsyllus castoris]]*

Abi rūšys ieškotinos ir Lietuvoje.

## Nuorodos
* Fam. Leptinidae 
* British Insects: the Families of Coleoptera : Leptinidae
Kerpvabaliai

**Kerpvabaliai** (*Leioididae*) – vabalų (*Coleoptera*) šeima, kuriai priklauso smulkūs vabalai. Kūnas rutuliškas, labai išgaubtas, 1-7 mm ilgio. Antenos 11-narės, su 3-5- nare buožele. Ištikus pavojui vabalas susiriečia į kamuolį.

Gyvena grybuose, medžių kempinėse, po medžių žieve, medienoje, miško paklotėje, po nukritusiais pūvančiais lapais.

Pasaulyje yra apie 500 rūšių. Lietuvoje žinomos 32 rūšys.

## Nuorodos
* Fam. Leiodidae (=Liodidae)
Rytų Sajanas

**Rytų Sajanas** () – kalnų sistema pietų Sibire, Rusijoje ir Mongolijoje (nedidelė dalis). Nusidriekęs šiaurės vakarų – pietryčių kryptimi daugiau nei 1000 km nuo kairiojo Jenisejaus kranto iki Baikalo ežero krantų. Sudarytas iš gneisų, karbonatų ir kristalinių skalūnų, marmuro, kvarcitų, amfibolitų. Tarpukalnių įdubos (Minusinsko ir kt.) užpildytos nuosėdinių uolienų. Yra aukso, grafito, boksitų, asbesto, fosforitų telkinių. Vakaruose kalnagūbriai plokščiaviršūniai. Rytuose ir centre – aukštikalnių masyvai, su alpinėmis reljefo formomis. Aukštis iki 3491 m (Munku Sardyko k.). Tarpukalnių įdubose – akumuliacinės lygumos, sudarytos ledynų ir upių. Rytinėje dalyje – amžinasis įšalas.

Klimatas ryškiai kontinentinis, su ilga rūsčia žiema ir vėsia vasara. 900–1300 m aukštyje vidutinė sausio mėn. temperatūra svyruoja tarp -17 ir -25 °C, liepos – tarp 12-14 °C. Kritulių kiekis priklauso nuo šlaitų padėties: rytiniuose ir pietrytiniuose šlaituose iškrinta 300 mm kritulių per metus, dažni rūkai, vakaruose ir pietvakariuose – iki 800 mm, šiaurėje – 400 mm. Žinoma ~100 ledynų (daugiausia kariniai), kurių bendras plotas 30 km².

Rytų Sajano priekalnės tankiai apaugusios tamsiąja (eglės, kedrai, kėniai) ir šviesiąja (maumedžiai, kedrai) taiga. 1500–2000 m aukštyje – krūminė ir samaninė tundra, vakaruose – subalpinės pievos. Rytų Sajane, netoli Krasnojarsko yra Stolbų draustinis.

## Šaltiniai
Plunksnasparniai (vabalai)

**Plunksnasparniai**, **sporavabaliai** (*Ptiliidae*) – vabalų (*Coleoptera*) šeima, kuriai priklauso labai smulkūs vabalai (0,4-1,2 mm). Antenos 11-narės, apaugusios šereliais. Sparnai siauri ir ilgi, jų pakraščiai apaugę ilgais spurgais, primena plunksnas.

Gyvena sausame mėšle, po nukritusiais lapais, pūvančiose augalų liekanose, skruzdėlynuose.

Pasaulyje yra apie 500 rūšių, priklausančių 65 gentims. Lietuvoje gyvena apie 30 rūšių.

## Nuorodos
* Ptiliidae
Akmeizmas

**Akmeizmas** ( – viršūnė) – XX a. 2 deš. rusų moderniosios poezijos srovė.

Akmeizmo atstovai skelbėsi atsisakantys simbolizmo ir misticizmo, siekė atskleisti gyvenimo pilnatvę vaizduodami kasdieniškus reiškinius. Garsiausi atstovė – Ana Achmatova (eilėraščių rinkiniai „Vakaras“, „Rožinis“, „Baltųjų paukščių pulkas“).

## Akmenizmas rašytojų kūryboje
Akmeizmas įsitvirtino teoriniuose darbuose ir meno praktikoje, Nikolajus Stepanovičius Gumiliovas (straipsnis „Simbolizmo ir akmenizmo palikimas“ 1913 m., Sergėjus Mitrofanovičius Gorodneckis „Kai kurie judėjimai dabartinėje rusų poezijoje“ 1913 m., Osipas Emiljevičius Mandelštamas „Akmenizmo rytas“, 1919 m., Ana Andreevna Achmatova, Michailas Aleksandrovičius Zenkevičius, Elizaveta Jurevna Kuzmina-Karavajeva ir kiti apsijungė į grupę „Poetų cechas“ 1911 m. – 1914 m., atsinaujino 1920 m. – 1922 m., prisijungė prie žurnalo „Apolonas“. 1912 m. – 1913 m. leido žurnalą „Giperborei“ (redaktorius Michailas Leonovičius Lozinskis), almanachus „Poetų cechai“.

## Nuorodos
* Akmeizmas (Rusų kalba)
Mauravabaliai

**Mauravabaliai** (*Georissidae*) – vabalų (*Coleoptera*) šeima, kuriai priklauso smulkūs vabalai. Kūnas trumpas, išgaubtas, rutuliškos formos. Antenos 9-narės, su trinare buožele.

Gyvena smėlėtuose vandens telkinių krantuose.

Pasaulyje yra 44 rūšys. Lietuvoje gyvena **paprastasis mauravabalis** (*Georissus crenulatus*).

## Nuorodos
* Атлас илоносцев (Georissidae) России – проект А.Г.Кирейчука и А.Геррманна (A. Herrmann)
Najadė (palydovas)

:*Graikų mitologijoje – [[Najadės]].
*'Najadė** (an. ''Naiad''; gr. ''Ναϊάδ-ες'') arba **Neptūnas III** – arčiausiai [[Neptūnas (planeta)|Neptūno]] skriejantis gamtinis [[palydovas]].

== Atradimas ==

Palydovas atrastas [[1989]] m. rugsėjo mėnesį erdvėlaivio [[Voyager 2]], praskriejusio pro Neptūną, darytose nuotraukose. Iš karto po atradimo buvo suteiktas laikinas **S/1989 N 6''' pavadinimas. Vėliau pavadintas šaltinių ir upelių nimfų – najadžių – vardu.

## Kilmė

Manoma, jog tai viena iš pirminių Neptūno palydovų nuolaužų, kurie galėjo suirti dėl didžiausio planetos palydovo Tritono perturbacijos.

## Tyrimai

Po Voyager 2 skrydžio, Neptūno sistema buvo intensyviai tiriama antžeminėse observatorijose ir Hablo kosminiu teleskopu. 2002–2003 m. Keck teleskopais pasitelkiant adaptyviąją optiką buvo aptikti keturi didžiausi vidiniai planetos palydovai. Padarytose nuotraukose Najadės nebuvo. 

Hablo teleskopo pagalba, gebančio užfiksuoti visus žinomus palydovus, Najadė taip pat nebuvo rasta. Manoma, jog dėl to kaltos didelės klaidos apskaičiuotose Najadės efemeridėse – palydovo koordinačių dangaus sferoje lentelė, kuri sudaroma tam tikram laikotarpiui.

## Šaltiniai
Graibvabaliai

**Graibvabaliai** (*Pselaphidae*) – vabalų (*Coleoptera*) šeima. Kūnas 1-2 mm ilgio. Išvaizda panašūs į skruzdėles. Antenos 11-narės, jų galinis narelis sustorėjęs. Antsparniai sutrumpėję, pridengia tik du pirmuosius pilvelio segmentus.

Gyvena po nukritusiais lapais, samanose, po akmenimis, trūnijančių medžių žieve, skruzdėlynuose. Grobuonys – minta erkėmis ir kitais smulkiais nariuotakojais.

Kai kurie entomologai šią šeimą išskiria į trumpasparnių (*Staphylinidae*) šeimos vabalų pošeimį. Pasaulyje yra apie 8300 rūšių. Lietuvoje gyvena apie 40 rūšių.

## Nuorodos
* Atlas of the family Pselaphidae of Russia
Briaunavabaliai

**Briaunavabaliai** (*Micropeplidae*) – vabalų (*Coleoptera*) šeima, kuriai priklauso labai smulkūs vabalai, turintys priešnugarėlėje, antsparniuose ir pilvelyje aukštas briauneles. Kūnas platus. Antenos 9-narės, galinis narelis rutuliškas.

Gyvena komposte, mėšle, trūnijančioje medienoje, paklotėje, po nukritusiais lapais. Grobuonys.

Kai kurie entomologai šią šeimą išskiria į trumpasparnių (*Staphylinidae*) vabalų pošeimį.

Lietuvoje žinoma viena rūšis.

## Nuorodos
* Taxon: Family Micropeplidae
Rausiavabaliai

**Rausiavabaliai** (*Colonidae*) – vabalų (*Coleoptera*) šeima. Kūnas 1,2-3,6 mm ilgio, tamsiai rudas, kartais raudonai rudas, apaugęs tankiais švelniais gelsvais plaukeliais. Antsparniai raukšlėti, juos dengia maži gumburėliai. Kojos ir antenos šviesesnės.

Gyvena dirvožemyje ant grybų pažeistų šaknų. Į dirvos paviršių išlenda palankiomis meteorologinemis sąlygomis ir tik trumpam. Aptinkami kirtavietėse, miškų aikštelėse, miškų pakraščiuose.

Pasaulyje yra apie 100 rūšių. Lietuvoje žinomos tik 3 rūšys.

## Nuorodos
* Каталог семейств Leiodidae и Colonidae фауны Урала и сопредельных территорий
Piktvabaliai

**Piktvabaliai** (*Scydmaenidae*) – vabalų (*Coleoptera*) šeima, kuriai priklauso labai smulkūs, pailgi vabalai. Kūnas 0,8-2 mm ilgio, viršutinė pusė apaugusi švelniais plaukeliais.

Minta erkėmis ir besparniais vabzdžiais. Gyvena drėgnose vietose, miško paklotėje, po nukritusiais lapais, trūnijančių medžių žieve.

Pasaulyje yra apie 80 genčių, 4500 rūšių. Lietuvoje gyvena apie 33 rūšys.

## Nuorodos
* Atlas of family Scydmaenidae of Russia
Valtvabaliai

**Valtvabaliai** (*Scaphidiinae*) – trumpasparnių (*Staphylinidae*) pošeimis, kuriam priklauso smulkūs vikrūs vabalai. Kūnas 1,4-7,5 mm ilgio, verpstiškas, išgaubtas, blizgantis. Anksčiau buvo laikoma atskira šeima *Scaphidiidae*.

Gyvena grybuose, trūnijančioje medienoje.

Pasaulyje yra apie 750 rūšių. Lietuvoje aptiktos 7 rūšys:

## Nuorodos
* British Insects: the Families of Coleoptera , Scaphidiidae

## Šaltiniai
Taškavabaliai

**Taškavabaliai** (*Clambidae*) – vabalų (*Coleoptera*) šeima, kuriai priklauso labai smulkūs vabalai. Kūnas 0,5-1,8 mm ilgio, rutuliškas, išgaubtas. Antenos 8-10-narės, su neaiškia 2-3-nare buožele. Galva didelė, nukreipta į apačią.

Gyvena drėgnose tamsiose vietose, dumblingame dirvožemyje, pūvančiose augalų liekanose.

Pasaulyje žinoma apie 70 rūšių. Lietuvoje gyvena apie 5 rūšys.

## Nuorodos
* CLAMBIDAE 
* Атлас семейства Clambidae фауны России
Karnavabaliai

**Karnavabaliai** (*Eucinetidae*) – vabalų (*Coleoptera*) šeima. Kūnas 0,8-4,0 mm ilgio, pailgai elipsiškas arba kiaušiniškas, apaugęs smulkiais plaukeliais. Turi labai didelius šlauninius dangčius, kurie siekia antsparnių epipleuras. Ištikus pavojui vabalai vartaliojasi.

Randami po džiūstančių medžių žieve.

Pasaulyje yra 9 gentys, apie 37 rūšys. Lietuvoje žinoma 1 rūšis.

## Nuorodos
* ''Eucinetidae''
Urvabaliai

**Urvabaliai** (*Catopidae*) – vabalų (*Coleoptera*) šeima. Kūnas iki 9 mm ilgio, elipsiškas, viršutinė pusė apaugusi šilkiškais plaukeliais.

Gyvena tamsiose drėgnose vietose, žinduolių urvuose, paukščių lizduose, po akmenimis, miško paklotėje, po nukritusiais lapais, skruzdėlynuose, grybuose, rūsiuose.

Pasaulyje yra apie 1000, Lietuvoje – 30 rūšių.